**Ford Ranger – fra oljekrise til global suksess**

Med oljekrisen i 1979 friskt i minne introduserte Ford i 1982 et nytt og mer drivstoffeffektivt alternativ til den ikoniske F-150 - Ford Ranger. Den mellomstore pickupen slo raskt an på det amerikanske markedet, og allerede i 1986 rundet salget en million biler. Derfra utviklet Ranger seg til å bli en global suksesshistorie.

Over 40 år etter at de første Ranger-modellene trillet ut fra fabrikkene i Twin Cities, Minnesota, og Louisville, Kentucky, selges den nå i hele 180 land. Dette er en av hovedgrunnene til at Ford i dag er verdens mest solgte pickupmerke.

Den nyeste generasjonen Ranger er resultatet av et internasjonalt utviklingsarbeid ledet fra Australia. Den har blitt testet under ekstreme forhold – blant annet i den nådeløse varmen i Midtøsten – og produseres nå på fire kontinenter: Afrika, Asia, Sør-Amerika og Nord-Amerika.

Ranger er i dag den mest solgte mellomstore pickupen i hele 21 land – fra Norge og Storbritannia til New Zealand. I Europa troner den suverent på toppen i sitt segment – med en markedsandel på hele 43 %. Så langt i år (per 04.06.23) er også Ranger/ Ranger Raptor den klart mest solgte pickupen i Norge.

Akkurat som i 1982, da den første Ford Ranger ble lansert for å møte behovet for en mer drivstoffeffektiv og bærekraftig pickup, bygger dagens ladbare hybridmodell videre på det samme prinsippet. Den reduserer driftskostnadene uten å gå på kompromiss med det som har gjort Ranger til et ikon: imponerende nyttelast, høy hengervekt og sterke terrengegenskaper – enten den brukes som arbeidsbil eller til private formål.

**Viktige milepæler for Ford Ranger**

**1983**: Salget av Ford Ranger startet i USA og Canada – med bakhjulstrekk eller firehjulstrekk. Nyttelasten var på 727 kg.

**1986**: Rap Cab ble introdusert. Kupeen ble større og ga plass til fem passasjerer.

**1987**: Ranger ble den mest solgte pickupen i sin klasse i USA – en posisjon den holdt i hele 17 år.

**1993**: Andre generasjon Ranger lanseres i Amerika. Den fikk et mer aerodynamisk design og en tydeligere identitet som skiller den fra de større F-serie-modellene.

**1996**: Ett år etter at eksporten til Sør-Amerika startet, begynner Ford Argentina produksjonen av Ranger i Buenos Aires.

**1998**: Tredje generasjon Ranger kommer – og for første gang til Europa og Asia. Den er tilgjengelig med tre forskjellige kupétyper. Små synlige endringer skjuler store tekniske oppgraderinger – blant annet et kraftig forbedret chassis, fjæring og drivlinje.

**1998**: Produksjonen av Ranger starter i Rayong, Thailand.

**2000**: Produksjonen av Ranger begynner på Fords fabrikk i Silverton, Sør-Afrika. Dette er fortsatt der Ranger som selges i Europa produseres.

**2006**: Ranger-produksjonen starter i Bogota, Colombia.

**2009**: Ranger Wildtrak lanseres, først i Storbritannia. Med denne får pickupen et mer eksklusivt preg – i tillegg til sitt image som en robust og råsterk arbeidshest.

**2011**: Den fjerde generasjon Ranger blir lansert som en global modell. Som standard kommer den som en to-dørs kupé, men kan også fås som Rap Cab og Double Cab. Den får også opptil 3,5 tonn tilhengervekt og 1,3 tonn nyttelast – i kombinasjon med imponerende terrengegenskaper for 4x4-versjonene.

**2015**: Produksjonen av Ranger starter i Vietnam.

**2018**: Ford Performance lanserer den første Ranger Raptor – en høyytelses ekstrempickup utviklet for å takle de mest krevende offroad-utfordringer.

**2019**: Etter åtte års fravær relanseres Ranger på det amerikanske markedet. Den produseres i Michigan og er en mellomstor pickup med Double Cab. Over 430 000 enheter har siden dette blitt solgt i USA.

**2022**: Femte generasjon Ranger introduseres, med mer kraft og dreiemoment, et forbedret chassis og fjæringer – og med et enda mer brukervennlig lasteområde. Pickupen er utviklet etter tilbakemeldinger fra mer enn 5000 kundeintervjuer om hva de ønsket av forbedringer på den nyeste generasjonen.

**2023**: Leveringene av Ranger Platinum starter i Europa – en ny standard for luksus i pickup-segmentet, samtidig som ytelsen og alle trekk- og lastekapasiteter er like gode som på de sterkeste Rangerne - så gode som man forventer av en Ranger.

**2025: Nye Ranger ladbar hybrid blir introdusert. Med enda bedre ytelser, like stor arbeidskapasitet (nyttelast og hengervekt), og svært gode priser, åpner Ford opp for bestilling av deres kraftigste Ranger noensinne.** Som den første i Ranger-familien er også nye Ranger ladbar hybrid tilgjengelig med Ford Pro Power Om bord. Dette omgjør bilen til en strømkilde - til alt du skulle trenge av utstyr.

**Ranger i tall**

**5 millioner**: Mer enn 5 millioner Ranger pickuper har blitt solgt de siste 20 årene

**180**: Antall markeder hvor Ranger blir solgt i hele verden

**25**: Kåringer og priser vunnet av den siste generasjon Ranger i Europa

**5**: Fabrikker hvor Ranger nå blir produsert Michigan (USA), Silverton (Sør-Afrika),

Buenos Aires (Argentina) og to i Rayong (Thailand). Den blir også satt sammen i Vietnam.

**24**: Kåringer og priser vunnet av den siste generasjonen Ranger i Asia og Australia

**7.9 millioner**: Antall kilometer med utholdenhet- og holdbarhetststesting den siste generasjon Ranger har gjennomgått.

**43,6 %:** Rangers markedsandel i Europa (2024) – opp fra 17 % i 2011

**60 400**: Antallet Ford Ranger pickuper solgt i Europa i 2024

**På salgstoppen – verden rundt**  
– Mest solgte pickup i Europa i 10 år på rad, med en tosifret ledelse på nærmeste konkurrent  
– Mest solgte pickup i 10 europeiske markeder: Østerrike, Belgia, Finland, Frankrike, Tyskland, Irland, Italia, Norge, Polen og Storbritannia  
– Mest solgte mellomstore pickup i 21 markeder  
– Mest solgte kjøretøy i New Zealand i 10 år på rad  
– Mest solgte kjøretøy i Australia to år på rad  
– Mest solgte mellomstore pickup i Vietnam i 12 år på rad – med en markedsandel på hele 70% i dag

**Fakta om nye Ranger ladbar hybrid: Sterkest og billigst**

Med en kraftpakke av en drivlinje som leverer hele 281 HK/ 697 Nm, 0 - 100 km/t på 9,2 sekunder, 3500 kg hengervekt og opptil 1 tonn nyttelast, har nye Ranger ladbar hybrid bedre ytelser enn den råeste pickupen på markedet i dag, Ranger Raptor. Samtidig er den billigere enn de rimeligste av dagens varianter.

**Nye Ranger ladbar hybrid** kombinerer Fords 2.3-liters EcoBoost bensinmotor med en 75 kW elektrisk motor, 10-trinns automatgirkasse og et 11,8 kWh batteri. Dette gir mange fordeler:

* + Sømløs veksling mellom elektrisk og bensin: Det modulære hybridsystemet gir sømløs veksling mellom elektrisk og bensindrevet kjøring, og optimaliserer drivstofforbruket ved automatisk til og frakobling av bensinmotoren.
  + Ekstra dreiemoment ved tung last: Ved tung last eller krevende terreng gir den elektriske motoren ekstra dreiemoment ved behov. Ranger ladbar hybrid har også nytt e-4WD-system med 2-trinns fordelingskasse og bakre differensialsperre.
  + Lavere CO2-utslipp gir lavere avgifter: Den ladbare hybriddrivlinjen bidrar også til at CO2-utslippet er langt lavere og avgiftene på nye Ranger ladbar hybrid blir tilsvarende lavere.
  + Ranger ladbar hybrid kan kjøres opptil 43 km helelektrisk.
* **Integrert i Ford Pro-økosystemet:** Nye Ranger ladbar hybrid støtter Ford Pro sine softwareløsninger og tjenester – utviklet for å hjelpe bedrifter med å jobbe smartere og mer effektivt.
* **Strøm der du trenger det**: Som den første i Ranger-serien leveres den med Ford Pro Power Ombord, som gjør bilen om til en mobil strømkilde. Strømuttak finnes både i kupeen og på lasteplanet (2,3 kW og 6,9 kW)
* **Forbedret fjæring:** Justert for økt komfort og bedre kjøreegenskaper på vei og i terreng, tilpasset pickupens unike chassis og vektdistribusjon.
* **Aktiv støydemping:** Tre mikrofoner i kupeen overvåker motorstøy kontinuerlig. Når støynivået blir høyt, sendes «antistøy» ut via høyttalerne for å redusere lyden – noe som gir en stillere og mer komfortabel kjøreopplevelse.
* **Lanseres i tre godt utstyrte varianter:** 
  + **XLT og Wildtrak** har flere oppgraderinger fra dieselversjonene. XLT byr blant annet på 12" SYNC4-skjerm, 17" aluminiumsfelger, trådløs lading og 2-soners klimaanlegg. Pris fra 717 000 kr.
  + **Stormtrak**, toppmodellen, leveres med blant annet 18" Katana-felger, førerassistansepakke, 10 B&O-høyttalere, Matrix LED-lys og unik Chill Grey-lakk. Pris fra 862 300 kr.